Seks fot under

Seks fot under (engelsk originaltittel: Six Feet Under) var en amerikansk TV-serie som gikk fra 2001 til 2005 i USA. I Norge er det NRK som har sendt serien fra 2003 til 2007. Den ble produsert av Alan Ball, Alan Poul, Robert Greenblatt og David Janollari. Serien handler om et familiedrevet begravelsesbyrå, Fisher & Sons Funeral Home, og tar for seg livene til familien Fisher. Handlingen er lagt til Los Angeles i nyere tid.

Six Feet Under ble produsert av Actual Size Films og Greenblatt/ Janollari Studio. Den første episoden ble sendt på HBO i 2001 og serien ble senere sendt i USA av kabelkanalen Bravo og dessuten i mange andre land. Seriens siste episode ble sendt 21. august 2005.

Serien fikk svært positiv kritikk fra blant annet Variety, The Hollywood Reporter og The New York TimesNew York Times, The Year in Television, The Critics' Choices, og har også fått positiv omtale av både andre TV-selskaper og begravelsesbyråer. Serien har blitt omtalt som en av de beste TV-seriene noensinne.Life and Loss: The Impact of Six Feet Under, DVD feature, Six Feet Under: The Complete Fifth Season
Til sammen vant serien 3 Golden Globe Award, 9 Emmy Awards og Best Supporting Actress i 2002. Frances Conroy fikk Best Actress in a Drama i Golden Globes i 2004. Serien vant også Screen Actors Guild-prisen i 2003 og 2004 for Best Ensemble for a Drama Series."Awards for Six Feet Under" IMDB.com. Accessed 25 December 2006.

 Sammendrag av seriens handling 
Nate Fisher (spilt av Peter Krause) er sønn av en begravelsesagent og blir etter dennes død, noe motvillig, medeier i firmaet sammen med sin bror David Fisher (spilt av Michael C. Hall). Fisher-familien består også av moren Ruth Fisher (Frances Conroy) og søsteren Claire Fisher (Lauren Ambrose). Andre viktige personer er familiens venn og medarbeider Fredrico Diaz (Freddy Rodriguez), Nates kjæreste Brenda Chanowith (Rachel Griffiths) og Davids kjæreste Keith Charles (Mathew St. Patrick).

På ett nivå er serien et konvensjonelt familiedrama som tar for seg emner som forhold mellom mennesker, utroskap og religion. På et annet nivå er serien kjennetegnet av at den setter døden i fokus, og utforsker denne på mange nivåer; personlige, religiøse og filosofiske. Hver episode starter med et dødsfall (alt fra drukning, hjerteinfarkt eller krybbedød) og dette dødsfallet slår an tonen for resten av episoden. Dette tillater personene å reflektere over deres lykke og ulykke på måter som blir sett i lys av det relevante dødsfallet og dets etterspill. Serien har også en kraftig dose mørk humor og surrealisme.

Et tilbakevendende trekk i serien består av at en av personene har en imaginær samtale med personen som døde i begynnelsen av episoden. Noen ganger er samtalen med en tilbakevendende person, særlig Nathanial Fisher sr. som døde i første episode. Seriens skaper, Alan Ball, har uttalt at dette trekket viser hovedpersonens indre dialog ved å fremstille det som en vanlig samtale. Allikevel (som for eksempel med Nathanial Fisher sr. på slutten av siste episode i første sesong) er det noen ganger ingen levende karakter som ser eller samhandler med den døde karakteren. Ved mange anledninger har de døde personene informasjon som de levende ikke kan ha, og derfor representerer de kanskje spekulasjon hos de levende om problemer som aldri fikk noen løsning før de angjeldende personer gikk bort. De tilsynelatende hverdagslige samtalene med de døde er også et genretrekk i magisk realisme.

Hovedtemaer i serien
Serien setter dødelighet i fokus og ser på livene til dem som må hanskes med den hver dag. Da Alan Ball ble spurt om konseptet i serien snakket han om de viktigste spørsmålene som piloten til serien tok opp:

Hvem er disse menneskene i begravelsesbyråene som vi betaler for å hanskes med døden for oss? Hva gjør det med deres egne liv - å vokse opp i et hjem der det er døde kropper i kjelleren, å være barn og overraske faren din med et lik liggende på et bord; åpnet opp og han som arbeider på det? Hva gjør det med deg?Six Feet Under: In Memoriam Interview 

Six Feet Under bruker Fisher-familien for å svare på disse spørsmålene. Gjennom fem sesonger og 63 episoder opplever hovedpersonene kriser som er i direkte relasjon til deres miljø og den sorgen de har opplevd. Alan Ball relaterer disse opplevelsene så vel som valget av episodetitler til den vedvarende underteksten i serienFinal episode Audio Commentary with Alan Ball, Six Feet Under: The Complete Fifth Season DVD:

Six Feet Under refererer ikke bare til å bli begravet som en død kropp, men til grunnleggende følelser og emosjoner som ligger under overflaten. Og når man er omgitt av død så virker det som at for å få en motbalanse så trenges det en viss intensitet i opplevelser; et behov for å flykte. Det er Nate med sin jakt på kvinner; det er Claire og hennes eksperimenter med farlige gutter og farlige stoffer; og det er Brendas hele seksuelle mani; det er David som har sex med en prostituert i et offentlig rom; det er Ruth som har forhold etter forhold; det er livskraften som tvinger seg opp gjennom all lidelse og sorg og depresjon.

 Karakterer og skuespillere

+HovedpersonerSkuespiller Karakterer  Forhold Peter Krause Nathaniel Samuel "Nate" Fisher jr. Eldste sønn av Ruth og Nathaniel, medeier i Fisher & Diaz; gift med Brenda Chenowith; enkemann etter Lisa Kimmer; far til Maya Fisher (med Lisa) og Willa Chenowith (med Brenda). Michael C. Hall  David James Fisher  Nesteldste barn av Ruth og Nathaniel; medeier i Fisher & Diaz; ektemann (senere enkemann) til Keith Charles; adopsjonsfar til Durrell og Anthony. Dør i 2044, 75 år gammel under en piknik i Echo Park. Frances Conroy Ruth Fisher  Matriarken i Fisher-familien; tidligere kone/livslang partner med George Sibley og enke etter Nathaniel; mor til Nate, David og Claire. Dør i 2025 på et sykehus omgitt av Claire, David og George. Lauren Ambrose  Claire Simone Fisher  Yngste barn til Ruth og Nathaniel; familiens kunstner som en kortere periode arbeidet som sekretær. I seriens siste episode og i hennes nekrolog på HBOs nettside antydes det at hun blir en suksessrik fotograf og lærer. Kone og siden enke etter Ted Fairwell. Dør 102 år gammel i 2085. Freddy Rodriguez  Federico Diaz  Forretningspartner og balsamerer i Fisher & Diaz sammen med Nate og David; ektemann til Vanessa; far til Julio og Augusto. Han startet som ansatt i Fisher and Sons og ble senere grunnlegger av Diaz Family Mortuary i 2005. Dør 75 år gammel i 2049 på et cruiseskip der Vanessa også er tilstede. Det antydes at dødsårsaken er hjerteattakk. Han var med i 62 av 63 episoder; da han ikke deltok i første sesongs første episode. Mathew St. Patrick  Keith Charles  Tidligere Los Angeles politimann senere i et privat sikkerhetsselskap; grunnla Charles Security Company; Davids ektemann; adoptert far til Anthony og Durrell. Skutt ned og drept i 2029 61 år gammel av en gjeng ranere i det han losset en pansret bil, som tilhørte firmaet han eide.  Justina Machado  Vanessa Diaz  Registered nurse; tidligere ansatt ved Bay Breeze Nursing Home i Sherman Oaks. Skolekjæreste og kone til Federico; mor til Julio og Augusto. James Cromwell  George Sibley  Geolog/professor; Ruths andre ektemann og senere enkemann etter henne; far til Brian, Maggie og Kyle. George lider av en udiagnostisert paranoia som gjør at han til tider må ha elektrosjokkbehandling. Rachel Griffiths  Brenda Chenowith  Datter til Margaret og Bernard Chenowith; søster til Billy. Tidligere shiatsu-terapeut; senere kognitiv terapeut. Kjæreste med, senere kone til, senere enke etter Nate Fisher.  Senere gift med Daniel Nathanson (hun blir vist sittende med ham i siste episodes epilog). Mor til Willa Fisher Chenowith og stemor til Maya Fisher og mor til Forrest Nathanson. Dør i 2051 82 gammel. Hun var med i alle episoder unntatt tre i tredje sesong siden skuespilleren som spilte henne, Rachel Griffiths, ble gravid i 2002. Skuespillerens andre graviditet i 2004 ble skrevet inn i serien.

 Tilbakevendende karakterer 

 Ben Foster – Russell Corwin (22 episoder)
 Joanna Cassidy – Margaret Chenowith (20 episoder)
 Ed O'Ross – Nikolai (18 episoder)
 Peter Macdissi – Olivier Castro-Staal (15 episoder)
 Rainn Wilson – Arthur Martin (13 episoder)
 Tina Holmes – Maggie Sibley (13 episoder)
 Tim Maculan – Father Jack (13 episoder)
 Eric Balfour – Gabe Dimas (12 episoder)
 Sprague Grayden – Anita Miller (12 episoder)
 Aysia Polk – Taylor (11 episoder)
 Kathy Bates – Bettina (10 episoder)
 Peter Facinelli – Jimmy (9 episoder)
 Garrison Hershberger – Matthew Gilardi (8 episoder)
 David Norona – Gary Deltman(8 episoder)
 Joel Brooks – Robbie (8 episoder)
 Melissa Marsala – Angelica Suarez (8 episoder)
 Justin Theroux – Joe (8 episoder)
 Idalis DeLeon – Sophia Morales (8 episoder)
 Ed Begley, Jr. – Hiram Gunderson (8 episoder)
 Mena Suvari – Edie (7 episoder)
 Terrell Clayton – Eddie (7 episoder)
 Robert Foxworth – Dr. Bernard Chenowith (6 episoder)
 Dina Spybey – Tracy Montrose Blair (6 episoder)
 Julie Dretzin – Barb Woodworth (6 episoder)
 Jeff Yagher – Hoyt Woodworth (6 episoder)
 Kellie Waymire – Melissa (6 episoder)
 Patricia Clarkson – Sarah O'Connor (6 episoder)
 Anne Ramsay – Jackie Feldman (6 episoder)
 Chris Messina – Ted Fairwell (6 episoder)
 Matt Malloy – Roger Pasquese (6 episoder)
 Nicki Micheaux – Karla (5 episoder)
 Steffani Brass – Michaela Woodworth (5 episoder)
 Michael Weston – Jake (4 episoder)
 Catherine O'Hara – Carol Ward (4 episoder)
 J.P. Pitoc – Phil {Crematorium} (4 episoder)
 Ricardo Antonio Chavira – Ramon Diaz (4 episoder)
 Michelle Trachtenberg – Celeste (4 episoder)
 Julie White- Mitzi Dalton-Huntley (4 episoder)
 Janice Lynde – Woman In Turquoise/Mrs. Loretta Sibley (3 episoder)
 Bobby Cannavale – Javier (3 episoder)
 Steven Pasquale – Kurt, Davids kjæreste (3 episoder)
 Glenn Fitzgerald – Aaron Buchbinder (3 episoder)
 Jessica D. Stone – Young Brenda (3 episoder)
 Rosalind Chao – Cindy (3 episoder)
 Jenna Fischer – Sharon Kinney (2 episoder)
 Illeana Douglas – Angela (2 episoder)
 Lee Garlington – Fiona Kleinschmidt (2 episoder)
 Harriet Sansom Harris – Catherine Collins (2 episoder)
 Molly Parker – Rabbiner Ari Hoffman (2 episoder)

 Kjente gjesteskuespillere 
 Sandra Oh (Episode 5, An Open Book)
 Leeza Gibbons (Episode 22, Someone Else's Eyes)
 Evan Handler (Episode 30, Nobody Sleeps)
 Ellen DeGeneres (Episode 42, Parallel Play)
 Nicole Richie (Episode 51, Untitled)
 Chris Harrison (Episode 52, A Coat of White Primer)
 Susie Bright (Episode 57, The Rainbow of Her Reasons)

 Familien Fishers familietre 

 Referanser 

 Eksterne lenker 


 Til minne om Six Feet Under «  NRK Filmpolitiet. p3.no. 05.12.11.

Kategori:TV-produksjoner på HBO
Kategori:Dramakomedie-serier fra USA
Kategori:Skeive TV-serier
Kategori:TV-produksjoner fra USA, fra 2000-årene